Szaktanári vélemény

Tisztelt Szakértői Bizottság!

Richter Róbert (sz. i. 2009.03. 06., oktatási azonosítója: 72803785333) angol emelt óraszámú osztályba jár, ötödik osztályos tanuló. Szaktanárként évek óta tapasztalom, hogy gondjai vannak az idegennyelv-tanulással. Ez már alsó tagozaton is problémát jelentett, olyan egyszerű feladatoknál is, mint szavak másolása. A felső tagozaton a gondok tovább sokasodtak. Robi írásképe rendezetlen, sokszor egy szón belül is váltogatva használja a kis- és nagybetűket. A szavakat kiejtés alapján írja le, az új szavak tanulása nem megy neki. A régebben tanult, többször olvasott, írásban többször gyakorolt szavak túlnyomó többségét sem tudja idegen nyelven diktálás után leírni.

Szóban is nehezen nyilvánul meg, próbálja kerülni azokat a helyzeteket, amikor meg kellene szólalnia, olvasnia kellene idegen nyelven. Szinte szélsőségesen kudarckerülő. Ez abban is megnyilvánul, hogy sokszor késik óráról, nagyon gyakran kéretőzik ki óra közben.

Nagy gondot okoz számára az óra menetének követése, nehezen másol a tábláról. Problémái vannak a nyelvtani szabályok megértésével, alkalmazni pedig csak segítséggel képes őket.

Mindezek azt eredményezik, hogy Robi jelenleg a támogató szülői háttér ellenére is egyre inkább lemarad társaitól idegen nyelvi tanulmányaiban.

Tisztelettel:

……………………………………………..

Hegedüs Éva

szaktanár

Siklós, 2020. 12. 07.